Document ID: 32005D0154

32005D0154
L 051/19
JURNALUL OFÍCIAL AL UNIUNII EUROPENE
DECIZIA COMISIEI
din 18 februarie 2005
de modificare a Deciziei 2003/760/CE de stabilire a condițiilor speciale care reglementează importurile de produse pescărești din Polinezia Franceză, în ceea ce privește desemnarea autorității competente și modelul de certificat de sănătate
[notificată cu numărul C(2005) 356]
(Text cu relevanță pentru SEE)
(2005/154/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), în special articolul 11 alineatul (1),
întrucât:
(1)
În Decizia 2003/760/CE a Comisiei (2), „Département de la Qualité Alimentaire et de l'Action Vétérinaire (DQAAV) du Service de Développement Rural du Ministère de l'Agriculture et de l'Élevage” este autoritatea competentă din Polinezia Franceză, desemnată pentru verificarea și certificarea conformității produselor pescărești cu cerințele Directivei 91/493/CEE.
(2)
Ca urmare a restructurării administrației polineziene, autoritatea competentă a devenit „Département de la qualité alimentaire et de l'action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l'aquaculture, de l'agriculture, de l'élevage, des eaux et forêts et de la recherche”.
(3)
Această nouă autoritate este în măsură să verifice în mod eficient aplicarea normelor în vigoare.
(4)
DQAAV a dat asigurări oficiale privind respectarea standardelor referitoare la controalele sanitar-veterinare și monitorizarea produselor pescărești și de acvacultură stabilite de Directiva 91/493/CEE și privind îndeplinirea unor cerințe de igienă echivalente cu cele prevăzute de directiva menționată anterior.
(5)
Prin urmare, Decizia 2003/760/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2003/760/CE se modifică după cum urmează:
1.
Articolul 1 se înlocuiește cu următorul text:
„Articolul 1
«Département de la qualité alimentaire et de l'action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l'aquaculture, de l'agriculture, de l'élevage, des eaux et forêts et de la recherche», este autoritatea competentă din Polinezia Franceză desemnată să verifice și să certifice conformitatea produselor pescărești cu cerințele Directivei 91/493/CEE.”
(2)
Anexa I se înlocuiește cu textul anexei la prezenta decizie.
Articolul 2
Prezenta decizie se aplică de la 10 aprilie 2005.
Articolul 3
Prezenta decizie se adresează statelor membre.
Adoptată la Bruxelles, 18 februarie 2005.

Labels: 10
0
3
6
18